มีรอยดำบนหัวอวัยวะเพศชาย ซึ่งปกติไม่เคยมีครับสีของหัวอวัยวะเพศปกติดีแค่มีรอยเหมือนขี้แมงวัน เหมือนปาน อะไรสักอย่างไม่มีอาการเจ็บแสบหรือคันอะไรครับ แต่รู้สึกว่าจะมีกลิ่นไวกว่าปกติที่เคยเป็นแม้ทำความสะอาดไปแล้วไม่นานจะรู้สึกว่าจะมีกลิ่นมาอีก
สวัสดีค่ะ อาการรอยดำที่บริเวณหัวอวัยวะเพศชายอาจเกิดจากการเปลี่ยนแปลงของเม็ดสีที่เยื่อบุอวัยวะเพศซึ่งไม่ได้มีอันตรายอะไร หรือเป็นจุดดำจากโรคอื่นๆเช่น การติดเชื้อแบคทีเรีย เชื้อรา ตุ่มจากการถูกแมลงเช่นโลนกัด เป็นต้นแนะนำว่าถ้ามีอาการมาเรื้อรัง หรือทำให้เกิดความเจ็บปวด ทำให้เสียการรับความรู้สึกบริเวณอวัยวะเพศไป ควรไปพบแพทย์เพื่อตรวจเพิ่มเติมเบื้องต้นใช้น้ำเปล่าสะอาดล้างบริเวณภายนอก ไม่ไปถูบริเวณที่เป็นตุ่มเองแรงๆ ใส่ถุงยางอนามัยทุกครั้งที่มีเพศสัมพันธ์